Nel 1988 asturianes y asturianos pudieron disfrutar de dos histories de Tintín en llingua asturiana, ‘La islla prieta’ y 'Stock de cock’. 32 años más tarde, otra xeneración va facer lo propio con ‘Oxetivu la Lluna’ y ‘Pasiando pela Lluna’, dos númberos de la coleición d’Hergé que traxo al nuesu idioma María Xosé Rodríguez López (Xixón, 1965) de la mano de les editoriales catalanes Zephyrum y Trilita.
#000001
¿Cómo surdió la posibilidá de tornar estes dos histories de Tintín?
#000002
En setiembre contautaron conmigo dende'l departamentu d'edición de Zephyrum porque queríen traducir al asturianu el volume 16 de les aventures de Tintín ‘Objetif la lune’. Tando cola torna d'ésti decidieron tamién espublizar ‘On a marché sur la lune’, asina que pasé parte del confinamientu pasiando pela lluna a Tintín y los sos collacios.
#000004
La verdá ye que sí. Yá son 13 les obres d'Astérix que tán tornaes y magar que cada aventura ye diferente, yá tienen el so estilu n'asturianu. Los estilos de los dos autores nun tienen nada que ver y arrancar con Tintín nun foi fácil porque tenté de dar a los personaxes una personalidá y una voz propies n'asturianu calteniendo la idea y l'espíritu del orixinal francés. La verdá ye que tener como revisor y correutor a Xesús González Rato ayudóme muncho. Llevamos collaborando cuasi ocho años y cuido que facemos un bon tándem lliterariu.
#000006
La xente de la editorial diéronnos a les y los traductores unes pautes, ente elles la de poder adautar, si queríamos o nos abultaba afayadizo, los personaxes y les espresiones a los diferentes idiomes.
#000008
La xente ta encantao de poder tener otra vuelta a Tintín n'asturianu. Nun hai qu'escaecer que tuvieron que pasar 32 años pa poder esfrutar otra vez de la obra d'Hergé na nuestra llingua. Según me comenten dellos llibreros les ventes van mui bien y delles de les persones que yá lleron les obres dicen que-yos prestó enforma.
#000012
Los títulos tán escoyíos porque nel añu 2019 cumplióse'l 50 aniversariu de la llegada del home a la lluna. Por cuenta d'ello la Fundación la Caixa preparó una esposición titulada ‘Tintín y la lluna’ na que s'amuesa la misión que la fizo posible, el proyeutu Apollo y los sos llogros científicos y téunicos.
#000014
Paezme una bona escoyeta porque son dos álbumes mui entreteníos y nos que se ve que'l so autor foi un visionariu, por asina dicilo, adelantándose a fechos qu'asocedieron dieciséis años depués – ‘Oxetivu la lluna’ ta espublizada nel añu 1953–. Ye una historia entretenida, con muncha aición, xiros inesperaos y personaxes malísimos qu'a la fin nun son a llograr los sos oxetivos.
#000015
Qu'apaezan dos nuevos álbumes de Tintín n'asturianu supón, como yá asocedió en 1988, un fechu importantísimu na normalización de la llingua asturiana. Amás paez ser que va tener continuidá porque ta en preparación ‘La islla prieta’. Esto asitia al asturianu nel llugar que-y correspuende, como una llingua al mesmu altor que les demás y col prestixu que merez.
#000017
Poder lleer a Tintín n'asturianu ha ser bien prestoso pa tola xente que dende va años lu sigue y ye bien importante pa que la mocedá y les nueves xeneración esfruten de les sos aventures na llingua propia d'Asturies.
#000018